దక్షిణ మధ్య రైల్వే
భారతదేశం లోని 16 రైల్వే జోన్‌లలో ఒకటైన దక్షిణ మధ్య రైల్వే 1966, అక్టోబర్ 2న ఏర్పడింది. ఈ రైల్వే జోన్ సికింద్రాబాదు ప్రధాన కేంద్రంగా కార్యకలాపాలను నిర్వహిస్తోంది. దీని పరిధిలో ప్రస్తుతం 6 రైల్వే మండలములు ఉన్నాయి. తెలంగాణ లోని హైదరాబాదు, సికింద్రాబాదు, ఆంధ్ర ప్రదేశ్ లోని గుంతకల్లు, విజయవాడ, గుంటూరు లతో పాటు మహారాష్ట్రకు చెందిన నాందేడ్ మండలములు దక్షిణ మధ్య రైల్వేలో ఉన్నాయి. ప్రధానంగా ఆంధ్రప్రదేశ్‌ మఱియు తెలంగాణలో విస్తరించియున్న ఈ డివిజన్ కొంతమేరకు కర్ణాటక, మధ్యప్రదేశ్, మహారాష్ట్రలలో కూడా వ్యాపించియున్నది. మొత్తం 5752 కిలోమీటర్ల నిడివి కలిగిన రైలు మార్గం ఈ జోన్‌లో విస్తరించిఉన్నది. దేశంలో అత్యధిక లాభాలు ఆర్జించే జోన్‌లలో ఇది ఒకటి.[1]
1966, అక్టోబరులో భారతీయ రైల్వేలో 9వ జోన్‌గా దక్షిణ మధ్య రైల్వే ఏర్పాటు చేయబడ్డది.[2] దక్షిణ రైల్వే జోన్ నుండి విజయవాడ మఱియు హుబ్లీ డివిజన్లను, మధ్య రైల్వే లోని సికింద్రాబాదు మరియు షోలాపూర్ డివిజన్లు వేరు చేసి ఈ జోన్‌ను ఏర్పాటుచేశారు. 1977 అక్టోబర్, 2న దక్షిణ రైల్వేకు చెందిన గుంతకల్లు డివిజను దీనిలో విలీనం చేయబడింది. అదే సమయంలో షోలాపూర్ డివిజన్‌ను సెంట్రల్ రైల్వేకు బదిలీ చేశారు. 1978లో సికింద్రాబాదు డివిజన్‌ను రెండుగా విభజించి హైదరాబాదు డివిజన్‌ను నూతనంగా ఏర్పాటుచేశారు.2003, ఏప్రిల్ 1న కొత్తగా ఏర్పడిన గుంటూరు మరియు నాందేడ్ డివిజన్లు కూడా ఈ జోన్‌లో భాగమయ్యాయి. అదివరకు దక్షిణ మధ్య రైల్వేలో కొనసాగిన హుబ్లి డివిజన్‌ను నూతనంగా ఏర్పాటైన నైరుతి రైల్వేలో విలీనం చేశారు. ప్రస్తుతం ఈ జోన్ పరిధిలో తెలుగు రాష్ట్రాలకు చెందిన 5 డివిజన్లు (సికింద్రాబాదు, హైదరాబాదు, విజయవాడ, గుంటూరు మరియు గుంతకల్లు), మహారాష్ట్రకు చెందిన ఒక డివిజను (నాందేడ్) కలిపి మొత్తం ఆరు (6) డివిజన్లు ఉన్నాయి.
సికింద్రాబాదు నుండి వాడి (స్టేషను కాకుండా) వఱకు ఖాజీపేట నుండి బల్లార్ష (స్టేషను కాకుండా) వఱకు వికారాబాద్ నుండి పర్లి వైజ్యనాథ్ వఱకు హైదరాబాదు నుండి కొండపల్లి (స్టేషను కాకుండా) వఱకు డోర్నకల్ నుండి మణుగూరు వఱకు కారేపల్లి నుండి సింగరేణి కాలరీస్ వఱకు
కాచిగూడ నుండి ద్రోణాచలం (స్టేషను కాకుండా) వఱకు సికింద్రాబాదు నుండి నిజమాబాద్ నుండి ముద్ఖేడ్ (స్టేషను కాకుండా) వఱకు నిజమాబాద్ నుండి జగిత్యాల (లింగంపల్లి) (స్టేషను కాకుండా) వఱకు
ముద్ఖేడ్ నుండి మన్మాడ్ (స్టేషను కాకుండా) వఱకు ముద్ఖేడ్ నుండి అదిలాబాద్ మీదుగా పింపలకుట్టి (స్టేషను కాకుండా) వఱకు పూర్ణ నుండి అకోలా(స్టేషను కాకుండా) మీదుగా ఖాండ్వా (స్టేషను కాకుండా) వఱకు పర్బణి నుండి పర్లి వైజ్యనాథ్ (స్టేషను కాకుండా) వఱకు
గూడూరు నుండి దువ్వాడ రైల్వే స్టేషను (స్టేషను కాకుండా) వఱకు నిడదవోలు నుండి నరసాపురం వఱకు విజయవాడ నుండి మచిలీపట్నం వరకు విజయవాడ నుండి కొండపల్లి వరకు గుడివాడ నుండి భీమవరం వరకు సామర్లకోట నుండి కాకినాడ వరకు
గుత్తి నుండి ధర్మవరం వరకు రేణిగుంట నుండి వాడి (స్టేషను కాకుండా) వరకు తిరుపతి నుండి గూడూరు (స్టేషను కాకుండా) వరకు గుంతకల్లు నుండి కాట్పాడి (స్టేషను కాకుండా) వరకు గుంతకల్లు నుండి నంద్యాల (స్టేషను కాకుండా) వరకు గుంతకల్లు నుండి బళ్ళారి (స్టేషను కాకుండా) వరకు
గుంటూరు నుండి కృష్ణా కెనాల్ జంక్షన్ (స్టేషను కాకుండా) వరకు గుంటూరు నుండి తెనాలి (స్టేషను కాకుండా) వరకు గుంటూరు నుండి మాచెర్ల వరకు రేపల్లె నుండి తెనాలి (స్టేషను కాకుండా) వరకు గుంటూరు నుండి దొనకొండ నుండి నంద్యాల వరకు నడికుడి నుండి మిర్యాలగూడ నుండి పగిడిపల్లి (స్టేషను కాకుండా) వరకు
గుంటూరు రైల్వే జంక్షను, భారతదేశ దక్షిణమధ్య రైల్వే విభాగానికి చెందిన ముఖ్యమైన రైల్వే జంక్షనులలో ఒకటి. దక్షిణ మధ్య రైల్వే విభాగములో గల ఆరు డివిజన్లలో ఇది ఒకటి. ఇది విజయవాడ, రేపల్లె, మచిలీపట్నం, హైదరాబాదు, మాచర్ల, తెనాలి మొదలైన పట్టణాలకు రైలు మార్గం ద్వారా కలపబడి ఉంది.గుంటూరు-తెనాలి రైలుమార్గాన్ని డబ్లింగ్‌ విద్యుదీకరణ, గుంటూరులో మరో పిట్‌ లైన్‌ ఏర్పాటు, నల్లపాడు- పగిడిపల్లి మధ్య డబ్లింగ్‌, విద్యుదీకరణ, వినుకొండ-విష్ణుపురం, నడికుడి-శ్రీకాళహస్తి నూతన రైలు మార్గం ఏర్పాటు లాంటి పనులు ఇంకా చేయవలసి ఉంది..
రైలుమార్గం పొడవు: 5809.990 కిలోమీటర్లు (బ్రాడ్‌గేజి:5634.060, మీటర్‌గేజి:175.930) రైల్వే ట్రాక్ పొడవు: 7806.251 కిలోమీటర్లు. డివిజన్ల సంఖ్య: 6. విస్తరించిన రాష్ట్రాల సంఖ్య: 5 (తమిళనాడు (7 కి.మీ) తో కలిపి) రైలు వంతెనల పొడవు: 117.85 కిలోమీటర్లు. విద్యుదీకరించిన మార్గం: 1620 కిలోమీటర్లు. రైల్వే స్టేషన్లు సంఖ్య: 689 పనిచేయు మొత్తం సిబ్బంది: 84,145 [3] రోజువారీ నడిచే ప్రయాణీకులు (ప్యాసింజర్) రైళ్లు సంఖ్య: 699 మెయిల్/ఎక్స్‌ప్రెస్ రైళ్ళు సంఖ్య: 218 ప్యాసింజర్ రైళ్లు సంఖ్య : 302 లోకల్ రైళ్లు సంఖ్య: 58 ఎమ్‌ఎమ్‌టిఎస్ (MMTS): 121
కరీంనగర్ రైల్వేస్టేషన్ ఏలూరు రైల్వేస్టేషన్ దక్షిణ మధ్య రైల్వే జోన్ యొక్క ప్రతిష్ఠాత్మక రైలు గోదావరి తుని రైల్వేస్టేషన్ నుండి తూర్పు కనుమలపై సూర్యాస్తమయం
రాష్ట్రాలా వారీగా: డివిజన్ల వారీగా:
దక్షిణమధ్య రైల్వే కిందకు వచ్చే రాష్ట్ర పరిధిలోని మీటర్‌ గేజి రైలు మార్గాన్ని పూర్తిగా బ్రాడ్‌గేజిగా మార్చేశారు. ఇక రాష్ట్రంలో పూర్తిగా బ్రాడ్‌గేజి పైనే అన్ని రైళ్లూ పయనిస్తాయి. ఒక రాష్ట్రంలో అన్ని మార్గాలు బ్రాడ్‌గేజిగా మారడం దేశంలో రికార్డు.
1978 సం.లో సికింద్రాబాద్ డివిజన్‌ను, సమర్థవంతమైన కార్యాచరణ మరియు నిర్వాహక నియంత్రణ సులభతరం చేయడానికి, సికింద్రాబాద్ డివిజన్ మఱియు హైదరాబాద్ డివిజన్ అను రెండు డివిజన్లు (విభాగములు) గా విడగొట్టడము జరిగింది. 1 వ ఏప్రిల్, 2003 న, కొత్తగా ఏర్పడిన గుంటూరు మఱియు నాందేడ్ డివిజన్లు అందిపుచ్చుకుంది మరియు దక్షిణ మధ్య రైల్వే లోని హుబ్లి డివిజన్, కొత్తగా ఏర్పడిన నైఋతి రైల్వేకు బదిలీ చేయబడింది. ప్రస్తుతం, దక్షిణ మధ్య రైల్వే 5752 మార్గం (రూట్) కిలోమీటర్లతో సికింద్రాబాద్, హైదరాబాద్, గుంతకల్లు, విజయవాడ, గుంటూరు మఱియు నాందేడ్లు కలిపి ఆరు డివిజన్లు కలిగి ఉంది. ఇందులో 1604 కి.మీ. మార్గం (రూట్) కిలోమీటర్లు విద్యుదీకరింపబడింది. దక్షిణ మధ్య రైల్వే ప్రారంభం తరువాత, 342,805 కి.మీ. మార్గం (రూట్) కిలోమీటర్లు కొత్తగా వేశారు. మీటర్‌గేజి నుండి బ్రాడ్‌గేజికి 2676,19 కి.మీ. మార్గం (రూట్) కిలోమీటర్లు గేజి మార్పిడి పనులు, 1272,453 కి.మీ. మార్గం (రూట్) కిలోమీటర్లు ట్రాక్ రెట్టింపు అనగా జంట లైన్లు పనులు చేపట్టారు, జరిగినవి. పలు ప్రధాన నది వంతెనలు మార్చబడి, ఇంజనీరింగ్ అద్భుతాలు అనదగ్గ రాజమండ్రి వద్ద II గోదావరి వంతెన మరియు III గోదావరి వంతెనలతో సహా నిర్మించడము జరిగింది.
రాష్ట్ర ప్రభుత్వం సగం నిధులను భరించడానికి ముందుకొచ్చే లైన్ల నిర్మాణానికి మాత్రమే రైల్వేశాఖ అనుమతి ఇస్తోంది. ఇకపై సర్వేలు పూర్తయి, లాభదాయకత ధ్రువపడి కొత్తగా ప్రతిపాదించిన లైన్లు మాత్రమే ప్రైవేటుకు అప్పగిస్తారు. విధానాలు:
లైన్‌ కనీసం 20 కిలోమీటర్ల పొడవు ఉండాలి. రైళ్లు నడిపే అధికారం రైల్వేదే. లైన్ల నిర్మాణం కోసం సేకరించిన భూములు, లైన్‌లు అన్నీ రైల్వే ఆస్తులుగానే పరిగణిస్తారు. భూసేకరణ రైల్వేయే చేపడుతుంది. డబ్బులు మాత్రం ప్రైవేటు సంస్థలు చెల్లించాలి. ప్రైవేటు సంస్థ సదరు లైనును 30 ఏళ్ల పాటు నిర్వహించుకొని ఆదాయం పొందాలి.
1966: దక్షిణ మధ్య రైల్వే ఆవిర్భవించెను. సికింద్రాబాదులో రైల్ నిలయం భవన శంకుస్థాపన. 1967: ఏప్రియల్ 1-వ తేది శనివారము నాడు భారత దేశమందలి అత్యంత వేగముగ నడిచెడి మీటర్ గేజ్ రైలైన అజంతా ఎక్స్‌ప్రెస్ కాచిగూడ-మన్మాడ్ నడుమ ప్రవేశపెట్టబడెను. దాని వేగము గంటకు 42.5 కి.మీ. 1974: గోదావరి నది పై రెండో రైలు-రోడ్డు వంతెన ప్రారంభం. 1974: గుంటుపల్లిలో వ్యాగన్ వర్క్‌షాప్ శంకుస్థాపన. 1975: ద.మ. రైల్వేలో తొలిసారిగా విజయవాడలో ఇంటర్ లాకింగ్ సౌకర్యం ప్రారంభం. 1976: హైదరాబాదు-క్రొత్త ఢిల్లీల మధ్య సూపర్ ఫాస్ట్ రైలు ఆంధ్ర ప్రదేశ్ ఎక్స్‌ప్రెస్ ఆరంభమైంది. 1977: దక్షిణ మధ్య రైల్వే యొక్క సికింద్రాబాదు మండలము రెండుగా విభజింపబడెను. బ్రాడ్ గేజి మార్గమంతటితో సికింద్రాబాదు మండలమును మీటరు గేజి మార్గమంతటితో హైదరాబాదు మండలమును ఏర్పరచబడెను. 1980: విజయవాడలో ఎలక్ట్రిక్ లోకోషెడ్ ప్రారంభం. 1983: గుత్తి-ధర్మవరం మధ్య అదనపు బ్రాడ్‌గేజి మార్గం ప్రారంభం. 1985: తిరుపతిలో క్యారేజి రిపేర్ షాప్ ప్రారంభమైంది. 1987: బీబీనగర్-నడికుడి మధ్య రైళ్ళ రాకపోకలు ప్రారంభం. 1988: ద.మ. రైల్వేలో రైల్‌నెట్ ప్రారంభించబడింది. 1989: ద.మ. రైల్వేలో తొలిసారిగా సికింద్రాబాదులో కంప్యూటరైజ్డ్ రిజర్వేషన్ సౌకర్యం కల్పించబడింది. 1992: మన్మాడ్-ఔరంగాబాద్ నడుమ గేజ్ మార్పిడి పనులు ప్రారంభము. 1995: లాలాగుడాలో ఎలక్ట్రిక్ లోకోషెడ్‌కు శంకుస్థాపన. 1995: నాందేడ్-అమృతసరస్సు నడుమ అత్యంత ప్రతిష్ఠాత్మక సచ్ ఖండ్ వీక్లీ ఎక్స్‌ప్రెస్ ప్రారంభింపబడెను. ఇది 2007 లో దినసరి రైలుగా మార్చబడెను. 1997: రాజమండ్రి వద్ద మూడవ గోదావరి వంతెన ప్రారంభం. 2002: సికింద్రాబాదు-హజ్రత్ నిజాముద్దీన్ నడుమ రాజధాని సూపర్ ఫాస్ట్ రైలు ప్రారంభించబడింది. 2003: దక్షిణ మధ్య రైల్వే యొక్క హైదరాబాదు మండలము రెండుగా విభజింపబడి నాందేడ్ మండలము ఆవిర్భవించెను. విజయవాడ మఱియు గుంతకల్లు మండలములు పునర్వ్యవస్థీకరింపబడి గుంటూరు మండలము ఆవిర్భవించెను. దక్షిణ మధ్య రైల్వేలో భాగముగానున్న హుబ్బళ్ళి మండలము, నూతనముగా ఏర్పరచబడిన నైఋతి రైల్వేలో విలీనము చేయబడెను. దీనితో దక్షిణ మధ్య రైల్వే లోని మండలముల సంఖ్య ఆఱుకు చేరెను. (సికింద్రాబాదు, గుంతకల్లు, విజయవాడ, హైదరాబాదు, నాందేడ్, గుంటూరు) 2004: సికింద్రాబాదు-ఫలక్‌నామా మధ్య ఎం.ఎం.టి.ఎస్ రైలు ప్రారంభించబడింది. 2008: సికింద్రాబాదు-విశాఖపట్నం మధ్య గరీబ్ రథ్ ప్రారంభము. 2008: నవంబరు 12-వ తేదీన పూర్ణా-అకోలా నడుమ బ్రాడ్ గేజి రైళ్ళు ప్రారంభము. 2014: డిశంబరు 13-వ తేదీన ఔరంగాబాద్-రేణిగుంట వీక్లీ ఎక్స్‌ప్రెస్ ప్రారంభింపబడెను.
దక్షిణ మధ్య రైల్వే జోన్‌ లోని ముఖ్యమైన రైల్వేస్టేషన్లు
ఆదిలాబాద్ భీమవరం ఏలూరు ఒంగోలు కడప కర్నూలు కాకినాడ కాకినాడ పోర్ట్ కాచిగూడ రైల్వేస్టేషను కాట్పాడి (తమిళనాడు) కురుకుంట (కర్ణాటక) ఖమ్మం ఖాజీపేట గుంటూరు రైల్వేస్టేషను గుడివాడ గుంతకల్లు గుత్తి చిత్తాపూర్ (కర్ణాటక) చిత్తూరు చీరాల జడ్చర్ల జహీరాబాదు డోర్నకల్ తాండూరు తాడిపత్రి తిరుపతి తుని తెనాలి ధర్మవరం నంద్యాల నడికుడి నరసాపురం నర్సరావుపేట నల్గొండ నాందేడ్ నిజామాబాద్ నెల్లూరు పర్భని పాకాల పర్లి బైద్యనాథ్ పెద్దపల్లి బల్లార్ష బాపట్ల బాసర భువనగిరి మంగళగిరి మచిలీపట్నం మదనపల్లె మహబూబాబాద్ మహబూబ్ నగర్ మాచర్ల మార్కాపురం రాజంపేట రాజమండ్రి రాయచూరు రాయదుర్గం రేపల్లె వరంగల్ వికారాబాదు విజయవాడ శ్రీకాళహస్తి షాద్‌నగర్ సామర్లకోట సింగరాయకొండ సికింద్రాబాద్ సేలం (కర్ణాటక) హింగోలి హైదరాబాదు గూడూరు జంక్షన్
దక్షిణ మధ్య రైల్వే జోన్‌ గుండా ప్రయాణించే ముఖ్యమైన రైలుబండ్లు
దేవగిరి ఎక్స్‌ప్రెస్ (ముంబాయి - సికింద్రాబాదు) కోణార్క్ ఎక్స్‌ప్రెస్ (ముంబాయి - భువనేశ్వర్) తమిళనాడు సూపర్ ఫాస్ట్ ఎక్స్‌ప్రెస్ (చెన్నై - క్రొత్త ఢిల్లీ) ఫలక్‌నుమా సూపర్ ఫాస్ట్ ఎక్స్‌ప్రెస్ (హౌరా - సికింద్రాబాదు) పినాకినీ సూపర్ ఫాస్ట్ ఎక్స్‌ప్రెస్ (విజయవాడ-చెన్నై) రత్నాచల్ సూపర్ ఫాస్ట్ ఎక్స్‌ప్రెస్ (విశాఖపట్నం - విజయవాడ) శాతవాహన సూపర్ ఫాస్ట్ ఎక్స్‌ప్రెస్ (విజయవాడ - సికింద్రాబాదు) ఆంధ్రప్రదేశ్ సూపర్ ఫాస్ట్ ఎక్స్‌ప్రెస్ (విశాఖపట్టణము - క్రొత్త ఢిల్లీ) పల్నాడు సూపర్ ఫాస్ట్ ఎక్స్‌ప్రెస్ (గుంటూరు - వికారాబాదు) చార్మినార్ సూపర్ ఫాస్ట్ ఎక్స్‌ప్రెస్ (చెన్నై - హైదరాబాదు) కోరమాండల్ సూపర్ ఫాస్ట్ ఎక్స్‌ప్రెస్ (హౌరా - చెన్నై) నవజీవన్ ఎక్స్‌ప్రెస్ (అహ్మదాబాదు - చెన్నై) హుస్సేన్‌సాగర్ సూపర్ ఫాస్ట్ ఎక్స్‌ప్రెస్ (ముంబాయి - హైదరాబాదు) జన్మభూమి సూపర్ ఫాస్ట్ ఎక్స్‌ప్రెస్ (విశాఖపట్నం - సికింద్రాబాదు) గోదావరి సూపర్ ఫాస్ట్ ఎక్స్‌ప్రెస్ (విశాఖపట్నం - హైదరాబాదు) విశాఖ ఎక్స్‌ప్రెస్ (సికింద్రాబాద్ - భువనేశ్వర్) మచిలీపట్నం ఎక్స్‌ప్రెస్ (బీదర్ - మచిలీపట్నం) సికింద్రాబాద్ - తిరుపతి స్పెషల్ ఎక్స్‌ప్రెస్ సికింద్రాబాద్ - విశాఖపట్నం తత్కాల్ స్పెషల్ ఎక్స్‌ప్రెస్ 17688/17687 మరాఠ్వాడా ఎక్స్‌ప్రెస్ (ధర్మాబాదు-మన్మాడ్) 17231/17232 నరసాపురము-నాగర్సోల్ ఎక్స్‌ప్రెస్ (నడికుడి మీదుగా) 17213/17214 నరసాపురము-నాగర్సోల్ ఎక్స్‌ప్రెస్ (కాజీపేట మీదుగా) 16003/16004 చెన్నై సెంట్రల్-నాగర్సోల్ ఎక్స్‌ప్రెస్ 12715/12716 సచ్ ఖండ్ ఎక్స్‌ప్రెస్ (హజూర్ సాహిబ్ నాందేడ్- అమృతసరస్సు) 12485/12486 హజూర్ సాహిబ్ నాందేడ్-శ్రీ గంగానగర్ ఎక్స్‌ప్రెస్ 12730/12729 హజూర్ సాహిబ్ నాందేడ్-పుణే ఎక్స్‌ప్రెస్ 17619/17620 హజూర్ సాహిబ్ నాందేడ్- ఔరంగాబాదు వీక్లీ ఎక్స్‌ప్రెస్ 17618/17617 తపోవన్ ఎక్స్‌ప్రెస్ (హజూర్ సాహిబ్ నాందేడ్-ముంబై) 16593/16594 హజూర్ సాహిబ్ నాందేడ్- క్రా.స.రా బెంగళూరు ఎక్స్‌ప్రెస్ 17020/17019 హైదరాబాదు-జైపుర్ ఎక్స్‌ప్రెస్ 19714/19713 సికింద్రాబాదు-జైపుర్ ఎక్స్‌ప్రెస్ 17640/17639 కాచిగూడ-అకోలా ఇంటర్ సిటి ఎక్స్‌ప్రెస్ 17641/17642 కాచిగూడ-నార్ఖేడ్ ఇంటర్ సిటి ఎక్స్‌ప్రెస్ 16733/16734 రామేశ్వరము-ఓఖా వీక్లీ ఎక్స్‌ప్రెస్ 12765/12764 తిరుపతి-అమరావతి ఎక్స్‌ప్రెస్ 11405/11406 పుణే-అమరావతి ఎక్స్‌ప్రెస్ 17623/17624 హజూర్ సాహిబ్ నాందేడ్-బికనేర్ వీక్లీ ఎక్స్‌ప్రెస్ 12421/12422 హజూర్ సాహిబ్ నాందేడ్- అమృతసరస్సు ఎక్స్‌ప్రెస్ 22457-22458 హజూర్ సాహిబ్ నాందేడ్-ఉనా హిమాచల్ ఎక్స్‌ప్రెస్ 17614/17613 హజూర్ సాహిబ్ నాందేడ్-పన్వేల్ ఎక్స్‌ప్రెస్ 17621/17622 ఔరంగాబాదు-రేణిగుంట వీక్లీ ఎక్స్‌ప్రెస్ 17610/17609 పూర్ణా-పట్నా ఎక్స్‌ప్రెస్ 11012/11011 హజూర్ సాహిబ్ నాందేడ్-ముంబై లో.తి.ట. ఎక్స్‌ప్రెస్ 12072/12071 జనశతాబ్ది ఎక్స్‌ప్రెస్ (జాల్నా-దాదర్) తిరుపతి - కాకినాడ టౌన్ స్పెషల్ ఎక్స్‌ప్రెస్ గౌతమి సూపర్ ఫాస్ట్ ఎక్స్‌ప్రెస్ (కాకినాడ-లింగంపల్లి) గోల్కొండ ఎక్స్‌ప్రెస్ (గుంటూరు-హైదరాబాదు) భాగ్యనగర్ ఎక్స్‌ప్రెస్ (సికింద్రాబాదు-బలార్షా) సింహాద్రి ఎక్స్‌ప్రెస్ (గుంటూరు-విశాఖపట్నం) సర్కార్ ఎక్స్‌ప్రెస్ (చెంగల్పట్టు-కాకినాడ) కృష్ణా ఎక్స్‌ప్రెస్ (తిరుపతి- ఆదిలాబాదు) నారాయణాద్రి సూపర్ ఫాస్ట్ ఎక్స్‌ప్రెస్ (తిరుపతి-సికింద్రాబాదు) రాయలసీమ ఎక్స్‌ప్రెస్ (నిజామాబాదు-తిరుపతి) వెంకటాద్రి సూపర్ ఫాస్ట్ ఎక్స్‌ప్రెస్ (కాచిగూడ-చిత్తూరు) అజంతా ఎక్స్‌ప్రెస్ (సికింద్రాబాదు-మన్మాడ్) తుంగభద్ర ఎక్స్‌ప్రెస్ (సికింద్రాబాదు-కర్నూలు) శబరి ఎక్స్‌ప్రెస్ (హైదరాబాదు-కొచ్చువెళి) ప్రశాంతి ఎక్స్‌ప్రెస్ (భువనేశ్వర్-బెంగుళూరు) తిరుమల ఎక్స్‌ప్రెస్ (విశాఖపట్నం-తిరుపతి) శేషాద్రి ఎక్స్ ప్రెస్ (కాకినాడ - బెంగుళూరు ) నరసాపూర్ ఎక్స్‌ప్రెస్ (హైదరాబాదు-నరసాపురం) మణుగూరు సూపర్ ఫాస్ట్ ఎక్స్‌ప్రెస్ (సికింద్రాబాదు- మణుగూరు) కాచిగూడ-చెన్నై ఎగ్మోర్ ఎక్స్ ప్రెస్ సికింద్రాబాదు సిర్పూరు కాగజ్‌నగర్ తెలంగాణ ఎక్స్‌ప్రెస్ కాకినాడ టౌన్ - తిరుపతి స్పెషల్ ఎక్స్‌ప్రెస్ 11201/11202 ముంబై లో.తి.ట-అజ్ని ఎక్స్‌ప్రెస్ 11205/11206 ముంబై లో.తి.ట-నిజామాబాదు ఎక్స్‌ప్రెస్ 11083/11084 ముంబై లో.తి.ట-కాజీపేట తాడోబా ఎక్స్‌ప్రెస్ 11401/11402 ముంబై- నాగపుర్ నందిగ్రాం ఎక్స్‌ప్రెస్ 11045/11046 కొల్హాపుర్-ధనబాద్ దీక్షాభూమి ఎక్స్‌ప్రెస్ 11404/11403 కొల్హాపుర్-నాగపుర్ ఎక్స్‌ప్రెస్ 19302/19301 యశ్వంతపుర్-ఇండోర్ వీక్లీ ఎక్స్‌ప్రెస్
దక్షిణ మధ్య రైల్వే ప్యాసింజర్ రైళ్ళు జాబితా
వర్గం:1966 స్థాపితాలు వర్గం:భారతీయ రైల్వే మండలాలు వర్గం:దక్షిణ మధ్య రైల్వే జోన్